**1. april er sesongen offisielt i gang – ryktene sier at de ivrigste allerede har flyttet inn!?**

* Vi håper alt vi kan at forholdene tilsier at vannet kan skrus på lørdag 9.april fra ca kl 12. Det oppfordres sterkt til å være tilstede på hytta når dette skjer – for å sjekke at ikke noe har gått galt med rør etc gjennom vinteren.
* Når vannet settes på åpner også fellestoalettene. Vi sender ut en sms om ikke lenge, for å få registrert dem som har behov for å benytte fellestoalettene. Vi fortsetter med ordningen med kodelås, og at “gruppa” som deler toalett/dusj har et eget ansvar for å holde det forsvarlig rent. Også for vaskerommene fortsetter vi med at brukerne er ansvarlige for renholdet.
* Årsregningene for 2022 kommer i hyttepostkassen nå i helgen. Betalingsfrist er 15.april. Husk at alle parseller skal ha postkasse lett tilgjengelig ved veien.
* Kvistbilen kommer første gang lørdag 23.april, men vi har ennå ikke fått klokkeslett fra Renovasjonsetaten. Ellers blir mandager fast kvistbildag også denne sesongen.  Vi fortsetter med samme opplegg som de siste to sesongene; avfallet kan settes ved p-plassen i forkant og det settes opp en turnus for hvem som hjelper til med kasting.
* Det er bestilt fire papirconteinere og tømming av den store conteineren. Vi ser at det er kastet bygningsavfall og masse annet i den store conteineren  - det er IKKE greit! Her skal det KUN kastes husholdningsavfall i grønne, blå/lilla og restavfallsposer. Det er viktig at også håndverkere informeres om dette.  Avdelingen risikerer store, unødvendige bøter hvis ikke alt avfall er i poser. Minner samtidig om at papp og papir skal brettes skikkelig sammen før det kastes.
* Har du planer om å selge hytta di i sommer? Fristene for å si fra er som vanlig 1.mai og 1.august, men gi gjerne beskjed på solvang4@kolonihager.no så snart du vet. I år kan det være fare for at salgsprosessen tar noe lenger tid enn vanlig; Oslokretsen (- som har ansvaret for ventelistene) bytter dataleverandør, og kan ikke garantere å være helt i mål til mai. Er du i tvil om du skal selge hytta di? Husk at 7.500 Oslo-boere står i kø for å overta.
* Ekstraordinært årsmøte og Vårmøtet blir på Felleshuset søndag 8.mai kl 12. På årsmøtet behandles kun regnskap og budsjett, mens Vårmøtet er et informasjonsmøte/første anledning til å se alle😊
* Neste styremøte er 25.april. Da er det også Åpen halvtime fra kl 17-17.30 hvis du har noe på hjertet, spørsmål eller forslag. Minst to styremedlemmer er til stede.

God påske når den tid kommer,

Kolbjørn, Rikke, Mona, Rune, Bodil, Bjørn, Stig og Trine